Diari Oficial de la Generalitat Valenciana


Sumari del DOGV 5447, del 09-02-2007 (2007/1346)

RESOLUCIÓ de 25 de gener de 2007, de la Direcció General de Pesca i Alimentació, per la qual s'autoritza a Cultipeix, SL, la instal·lació d'un establiment de granja marina al terme municipal de Burriana (Castelló).
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5447

Data del DOGV
:   09-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/1346


Data del document
:   25-01-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Borriana
    * piscicultura
    * empresa privada

Vist l'expedient instruït a instància d'Antoni Garcia Garcia en representació de Cultipeix, SL, sobre sol·licitud d'autorització administrativa per a la instal·lació d'un establiment de granja marina en terrenys de domini públic maritimoterrestre enfront del terme municipal de Burriana (Castelló), conforme a la Resolució de concessió d'ocupació de domini públic de data de 9 de gener de 2007, del Ministeri de Medi Ambient, esta Direcció General de Pesca i Alimentació, resol:  
Primer  
Atorgar l'autorització administrativa per a la instal·lació d'un establiment de granja marina en terrenys de domini públic maritimoterrestre amb una concessió de 500.000 metres quadrats de superfície de fons marins enfront del terme municipal de Burriana (Castelló), definits per un quadrilàter amb les coordenades següents:  
(a) 39º49,600'N 0º00,000'W  
(b) 39º49,861'N 0º00,091'W  
(c) 39º49,721'N 0º00,770'W  
(d) 39º49,460'N 0º00,679'W  
I d'acord amb les condicions i prescripcions que se citen en l'informe del 13 de novembre de 2006, de la Demarcació de Costes, acceptat per l'interessat el 28 de novembre de 2006.  
Segon  
L'establiment comprendrà la instal·lació de:  
Nombre de gàbies Diàmetre (m)   
 24 25   
 6 50   
El disseny de les gàbies, així com el sistema d'ancoratge i abalisament, serà segons l'especificat en el projecte visat número 1603/0683/10 el 31 de maig de 2005.  
Qualsevol variació que es faça del projecte durant la realització inicial o modificacions futures haurà de ser comunicada a la Conselleria d'Agricultura, Pesca i Alimentació, amb la finalitat d'aconseguir l'autorització corresponent.  
Tercer  
En l'establiment piscícola, del tipus granja marina, segons el que establix l'article 41 de la Llei 9/1998, de 15 de desembre, de la Generalitat Valenciana, s'autoritza el cultiu i capacitat màxima de producció de les espècies següents:  
Espècie Producció (tones)   
Orada 1.800   
Llobarro 350   
Corbina 350   
Quart  
Es compliran les condicions i les resolucions següents:  
a) Resolució de Declaració d'Impacte Ambiental, de la Conselleria de Medi Ambient, de 5 de juliol de 2006.  
b) Resolució de Concessió d'Ocupació de Domini Públic Maritimoterrestre, del Ministeri de Medi Ambient, de 9 de gener de 2007.  
c) A la remissió mensual de les dades estadístiques de producció, adjuntant la relació de les vendes efectuades, amb indicació de la data de venda, quilograms i valor de cada una de les espècies aqüícoles comercialitzades. Esta informació serà enviada en suport informàtic en les 48 hores següents a l'últim dia del mes corresponent, a la Secció de Pesca Marítima de la Direcció Territorial de Castelló de la Conselleria d'Agricultura, Pesca i Alimentació.  
d) Les noves instal·lacions no podran tindre un altre objectiu de producció que l'establert en la present autorització i segons projecte tècnic presentat.  
Quint  
La present autorització tindrà vigència mentre no es produïsca paralització de l'activitat sense causa justificada segons el parer dels servicis tècnics de la Conselleria d'Agricultura Pesca i Alimentació, o l'extinció de les autoritzacions emeses per les resolucions esmentades en l'apartat quart d'esta resolució.  
Les obres d'instal·lació hauran d'estar concloses i l'establiment en funcionament normal en un termini màxim de 15 mesos a partir de la present resolució.  
Sext  
El sistema de tecnologia de cultiu s'ajustarà en tot moment a la memòria presentada. Qualsevol variació respecte d'això haurà de ser comunicada a la Conselleria d'Agricultura, Pesca i Alimentació.  
Sèptim  
La iniciació de les obres, així com la seua finalització es comunicarà als servicis territorials de la Conselleria d'Agricultura, Pesca i Alimentació, i serà necessària per a iniciar l'explotació, la inspecció prèvia de les instal·lacions per part dels servicis tècnics de la Conselleria.  
Octau  
Els organismes competents podran inspeccionar la marxa de les obres a realitzar, així com el funcionament de l'establiment, i s'obligarà el titular a facilitar l'entrada als inspectors i tècnics corresponents.  
Nové  
L'incompliment de les normes ací establides se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre defensa dels recursos pesquers.  
Desé  
Este establiment d'aqüicultura marina queda registrat amb el número 043, d'acord amb allò que establix l'article 55 de la Llei 9/1998, de 15 de desembre, de la Generalitat Valenciana.  
Onze  
El present establiment quedarà afecte a allò que establix el Decret 25/2000, de 22 de febrer, del Govern Valencià, pel qual es crea i regula el Registre d'Establiments d'Aqüicultura de Comunitat Valenciana, i s'haurà de notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:  
a) Els canvis de titularitat, tant de les persones físiques com jurídiques, així com de les que formen part d'estes.  
b) El cessament de l'activitat.  
c) Les ajudes públiques concedides a l'establiment indicant la finalitat.  
d) Els canvis de domicili o raó social, i del número d'identificació social.  
La present resolució no posa fi a la via administrativa i esta contra es podrà interposar recurs alçada davant del conseller d'Agricultura, Pesca i Alimentació en el termini d'un mes, comptat des de l'endemà de la notificació de la present resolució, de conformitat amb el que disposa l'article 114 i següents de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
València, 25 de gener de 2007.- El director general de Pesca i Alimentació: José Francisco Ferrando Orta.